Qorti ta' l-Appell (Kompetenza Inferjuri) Imħallef Anthony Vella Degiorgio Appell Civili numru:- 157/2014/1 Anthony Mckay Me Intyre (appellat) Vs Martin Zahra Conti (appellant) 18 ta' Diċembru, 2018. Permezz ta' rikors ippreżentat minn Anthony Mckay Me Intyre fit-2 ta' Mejju 2014, il-Qorti tal-Maġistrati (Malta) intalbet tikkundanna lill-intimat: 'Prevja dikjarazzjoni ta' din Onorabbli Qorti illi pubblikazzjonijiet konsistenti f'emails mibghuta mill-intimat u distribwiti lil numru ta' persuni fil-25 ta' April, 2014 u fit-28 ta' April, 2014 (hawn annessi u mmarkati Dok. A u Dok. B rispettivament) huma libelluzi u malafamanti fil-konfront tar-rikorrent billi z- zewg pubblikazzjonijiet fihom dikjarazzjoni cara illi r-rikorrenti huwa 'persona non grara' liema dikjarazzjoni, inoltre ghall-fatt illi hija infondata, hija palezement intenzjonata sabiex ittellef jew tnaqqas ir-reputazzjoni tar-rikorrent u sabiex tesponih ghar-redikolu jew ghad-disprezz tal-pubbliku, thallas lir- rikorrent in linea ta' danni dik is-somma li tigi likwidata minn dina l-Onorabbli Qorti a tenur tal-Artikolu 28 tal-Att dwar Istampa, (Kapitlu 248 tal-Ligijiet ta' Malta).' Permezz ta' tweġiba1 ppreżentata fl-14 ta' Mejju 2014, l-intimat wieġeb: Illi fl-ewwel lok l-emails li qed jilmenta minnhom ir-rikorrent Anthony Mckay Me Intyre ma humiex malafamanti jew b'xi mod inaqqsu jew itellfu r-reputazzjoni tieghu kif ser ikun ippruvat waqt it-trattazzjoni tal-kawza; 2. Illi kif ser jirrizulta waqt it-trattazzjoni tal-kawza r-rikorrent innifsu kien palezement idejjaq lill-esponent biex bi prepotenza jattendi u jkun kelliem ewlieni f'attivita organizzata mill-esponent ghan-nom tas-socjeta' li jirraprezenta bla ma kien invitat li jaghmel dan u li sahansitra l-istess rikorrent kien sostna li kien ser jaghmel il-hsara lill-esponent; Illi l-frazi 'persona non grata' ma hijiex libelluza u dan stante li tfisser biss li tali persuna ma hijiex accettata f'post jew sitwazzjoni minn persuna jew persuni ohra'; 4. Illi tali decizjoni li r-rikorrent giet dikjarat persona non grata ma hadhiex l- esponent imma mill-kumitat organizzattiv ta' l-event in kwistjoni; 5. Salv eccezzjonijiet ulterjuri.' Permezz ta' sentenza tat-22 ta' Jannar 2018, il-Qorti tal-Maġistrati (Malta) iddeċidiet kif ġej: 'Tichad l-eccezzjonijiet kollha ta' l-intimat u, ghalhekk Tilqa' t-talbiet attrici kollha u ghalhekk Tiddikjara illi l-emails mibghuta mill-intimat fil 25 ta' April 2014 fin 12.30 u fit 28 ta' April 2014 fil-11.24 lill terzi persuni kienu jikkontjeni kliem u allegazzjonijiet illi kienu malafamati u libelluzi fil-konfront tar-rikorrent u, a tenur tal-Artikolu 28 tal-Kap 248 tal-Ligijiet ta' Malta, u ghalhekk Tikkundanna lill-intimat Martin Zahra Conti ihallas lir-rikorrent Anthony Mckay Me Intyre is- somma ta' erbat elef Euro (€4,000) bhala danni likwidati minn dina l-Qorti. Spejjez tal-proceduri odjerni ikunu kollha a kariku ta' l-intimat' Illi minn din is-sentenza appella Martin Zahra Conti. L-aggravji tiegħu huma: illi l-Ewwel Qorti għamlet apprezzament skorrett tal-fatti; illi l-Ewwel Qorti għamlet apprezzament skorrett tal-Liġi; illi l-quantum tad-danni huwa eċċessiv tenut kont l-kontenut tal- emails in kwistjoni u n-numru limitat ta' qarrejja tal-kitba. Illi permezz ta' tweġiba preżentata fis-26 ta' Marzu 2018 l-appellat wieġeb illi s- sentenza appellata hija ġusta u timmerita konferma b'dan illi l-appell tal- appellant għandu jiġi miċħud bl-ispejjeż taż-żewġ istanzi kontrih. Konsiderazzjoni: 6. Il-fatti diġa jinsabu fis-sentenza 232/2014 li ngħatat illum, u issir riferenza għaliha. F'dan il-każ li hemm differenti hu li l-kwistjoni tikkonċerna żewġ emails mibgħuta mill-appellant lil Margaret Seiberras (partner tiegħu), Raymond Zammit Saliba Toledo (ufficjali tal-Libya Malta Chamber of Commerce), John Meagher uffiċjal ta' Network Publications Limited, l-ambaxxata Tuneżina u lill-pulizija. Fl-24 ta' April 2014 fis-13:51, Martin Zahra Conti bagħat email lir-rikorrent appellat li taqra' kif ġej Fil-25 ta' April 2014, fit-8.53am l-appellat wieġeb b'email oħra, u bagħat ukoll kopja lil Margaret Seiberras, Ray Zammit Saliba Toledo tal-Malta Libyan Maltese Chamber of Commerce u John Meagher, u kiteb:2 Għal dik l-email l-appellant wieġeb b'email fil-25 ta' April 2014 fin-12.30pm, u bagħat kopja lill kull min kien imniżżel fl-email tal-appellat u nkluda lill- Ambaxxata Tuneżina f'Malta kif ukoll l-Ispettur George Mugliette, f'liema email l-intimat qal is-segwenti:3 Fit-28 ta' April 2014 fid-9.37, Ray Zammit Saliba Toledo, illi huwa l-Administration Manager tal- Libyan Maltese Chamber of Commerce, kiteb lill-appellant, fejn talbu: Għal dina l-email, l-appellant wieġeb permezz ta' email datata 28 ta' April 2014 fil-11.24am, illi hija t-tieni email illi dwarha jilmenta r-rikorrent fir-rikors promotur tieghu. Din l-email ġiet indirizzata lill-Ray Zammit Saliba Toledo, tal-Libyan Maltese Chamber of Commerce, u kopja ntbagħtet lill John Meagher, lill-Ambaxxata Tunezina u indirizz ieħor, u kienet tgħid is-segwenti. Fiha hemm paragrafu li tirreferi għall-appellat:5 Fit-2 ta' Mejju 2014, l-appellat ippreżenta din il-kawża; Fis-sentenza l-ewwel qorti qalet: 'Il-fatt illi l-intimat ħass il-ħtieġa li jiċċirkola l-email b'allegazzjonijiet u deskrizzjoni tar-rikorrent bħala 'persona non grata' u 'undesirable or unwanted person' mal-Kummissarju tal-Pulizija u membri għolja oħra tal- Korp tal-Pulizija, kif ukoll l-Ambaxxatriċi Tuneżina juri l-intenzjoni ċara ta' l- intimat – illi jagħmel ħsara lir-rikorrent u jipprova jimmalafama u jħassar ir- reputazzjoni tar-rikorrent ma tali persuna'. Minn qari tas-sentenza jidher li dawk il-kliem kienu r-raġuni li wasslu lill-qorti sabiex tilqa' t-talbiet tal-appellat. Fil-fehma tal-qorti bl-email tal-25 ta' April 2014, l-appellant għarraf biss lill-appellat li ma kellhomx pjaċir bl-attendenza tiegħu għall-Forum li kellu jsir bejn it-8 sad-9 ta' Mejju, 2018. Il-kliem persona non grata waħdu, m'huwiex kliem malafamanti. F'dak il- kliem m'hemmx allegazzjoni ta' fatti. L-appellant kien biss qiegħed jagħmel ċara l- posizzjoni ta' min kien qiegħed jorganizza l-Forum, u dan bi tweġiba għall-email li l- appellat kien bagħat dakinhar stess u kopja ta' liema kienet intbgħatet ukoll lil Margaret Seiberras, Raymond Zammit Saliba Toledo u John Meagher. Fir-rigward tat-tieni email, l-istess jingħad għal dak li jirrigwarda l-kliem persona non grata. Id-differenza hi li f'dik l-email ingħatat ir-raġuni għalfejn l-appellat kien persona non grata għall-okkazzjoni: Dawk huma allegazzjonijiet ta' fatti li l-appellant baqa' ma ssostanzjax bi provi ċari u konkreti, igħid x'igħid. Allegazzjonijiet ta' fatti li ma jpoġġux lil min xogħolu hu fin- negozju u kariga li jokkupa l-appellat, f'dawl tajjeb. Pjuttost jagħtu lill-qarrej x'jifhem li l-appellat hu vendikattiv. Email li ntbagħtet ukoll lil Raymond Zammit Saliba Toledo, John Meagher, Tas-Sliema Tuneżina u xi ħaddieħor. Allegazzjonijiet li reġgħu saru fl-email tat-2 ta' Mejju, 2018 li l-appellant bagħat lill-Ambaxxatriċi Tuneżina u li kienet il-meritu tal- kawża 232/2014 deċiża wkoll illum, kif ukoll korrispondenza oħra eżempju email datata 25 ta' April, 2014 li Vella bagħat lill-Ambaxxatriċi Tuneżina u l-Ambaxxata tat- Tuneżija f'Malta. L-appellat ċaħad li hedded lill-appellant:6 '… a differenza ta' dak li kien qed jallega s-Sur Zahra Conti jiena qatt ma bagħat xi email li nattakka jew ninġurja lilhom jew nagħmel ħsara lil Economic Update'. Fix-xhieda ulterjuri tiegħu a fol. 114, mistoqsi jekk qattx hedded lill-appellant, l- appellat wieġeb: 'Le, qatt m'heddidtu; qatt. Dr Luciano Morgan: Li għedtlu li mhux ser jaħdem imkien iżjed? Xhud: Lanqas naf x' jiġifieri; mhux vera, qatt m'għedtlu hekk. Jien għedtlu ma naħdimx miegħek fis-sens li ovvjament jekk inti ser tibqa tinsisti fuq dan il- mod.' Fl-affidavit tiegħu, Martin Zahra Conti qal illi l-appellat kien heddu u jirreferi għal email a fol. 172 – 172 fejn wissieh li ma kienx ser jagħmel aktar riklami fuq l-Economic Update sakemm ma jitlobx apoloġija għall-emails kollha li kien bagħtlu dwar l- intervista li kellha tidher fuq l-Economic Update. Għalkemm meta xehed semma wkoll diversi persuni bħal AndreChakour Templeman u ċertu Magro Parnis, li kienu jaħdmu ma' Office Group Limited, l-appellant ma ressaqhomx bħala xhieda. Illimita ruħu biss biex igħid x'qalulu, iżda mingħajr ma ressaqhom bħala xhud. Dan apparti li d-dokumenti li ppreżenta mal-affidavit tiegħu lanqas ma jikkonfermaw li l-appellat kellu a hidden agenda li jagħmel ħsara lill- kumpannija Network Publications Limited minħabba li ma kinux xtraw makkinarju mingħand Office Group Limited. Margaret Seiberras, li kienet taħdem mal-appellant, xehedet illi l-appellat kien biddel l- attitudni magħha ukoll wara l-imsemmija intervista u kellu atteġġament irrabjat. Madankollu fl-ebda waqt ma kkonfermat li kien hemm xi theddid da parti tal- appellat fil-konfront tal-appellant jew ta' Network Publications. Għalhekk il-verżjoni tagħha ma tistax tittieħed bħala korraborazzjoni ta' dak li xehed l-appellant. Għalhekk fuq bilanċ ta' probabbilta' l-fatti li ssemmew fil-konfront tal-appellant fl- email tat-28 ta' April 2014 mertu tal-każ odjern, ma ġewx ippruvati li huma veri. Dak li rrakkonta l-appellat biex jissostanzja dak li kiteb fl-email in kwistjoni, lanqas ma ġie korraborat minn xhieda u wisq inqas mid-dokumenti li ppreżenta. Dwar dik il-parti tal-aggravju tal-appellant fis-sens illi l-organizzatur tal-konferenza kienet Network Publications, dan il-fatt ma jeżonerahx. L-appellant kien l-awtur tal- email u għalhekk ikollu jwieġeb għall-malafama. Għal dak li huma danni, l-ewwel qorti llikwidat is-somma ta' erbat elef ewro (€4,000). Meqjus dak li ngħad hawn fuq u dak diġa' deċiż fis-sentenza 232/2014, din il-qorti hi tal-fehma li dik is-somma hi eżaġerata. Għaldaqstant, qegħda tillikwida s-somma ta' ħames mitt ewro (€500). Għal dawn il-motivi tilqa' l-appell biss sa fejn kompatibbli ma' dak li ngħad hawn fuq u tvarja s-sentenza tal-Qorti tal-Maġistrati (Malta) tat-22 ta' Jannar, 2018 fis-sens li minflok:- Tiċħad it-talba tal-appellat fir-rigward tal-email tal-25 ta' April, 2014 tan-12:30 (fol. 2); Tikkundanna lill-appellant iħallas lill-appellat is-somma ta' ħames mitt ewro (€500) fir-rigward tal-email tat-28 ta' April, 2014 tal- 11:24 (fol. Għall-kumplament tikkonferma s-sentenza tal-ewwel qorti salv għal dak li ser jingħad dwar l-ispejjeż. Spejjeż taż-żewġ istanzi jinqasmu in kwantu għal 70% a karigu tal-appellant u 30% a karigu tal-appellat.